b'\n_START_ARTICLE_\nGirolamo Fracastoro\n_START_PARAGRAPH_\nGirolamo Fracastoro (Fracastorius) (Verona, oko 1478. - Incaffi kraj Verone, 8. kolovoza 1553.), talijanski lije\xc4\x8dnik, poznavatelj znanosti (astronomija, zemljopis i matematika), pjesnik i atomist._NEWLINE_Ro\xc4\x91en je u Veroni, a u\xc4\x8dio je u Padovi gdje je s 19 godina postao profesor na sveu\xc4\x8dili\xc5\xa1tu. \xc4\x8citav \xc5\xbeivot radio je u rodnom gradu._NEWLINE_1546. godine predlo\xc5\xbeio je u svome djelu "De Contagione et Contagiosis Morbis" da zarazne bolesti prenose sitna nevidljiva tjele\xc5\xa1ca, klice koje se \xc5\xa1ire me\xc4\x91u ljudima kontaktom, izravnim ili neizravnim, putem predmeta, pa \xc4\x8dak i bez kontakta na ve\xc4\x87e udaljenosti. Nadalje on tvrdi da se klice i razmno\xc5\xbeavaju, da su otrovne i da ih uni\xc5\xa1tava vatra. Preporu\xc4\x8da i redovitu higijenu, \xc4\x8disto\xc4\x87u okoline, vode i hrane, te \xc4\x8diste predmete oko bolesnika kao mjeru za\xc5\xa1tite._NEWLINE_Naziv sifilis potje\xc4\x8de iz Fracastorove poeme koja govori o pastiru koji se zove Sifilis._NEWLINE_Fracastoro prvi jasno postavlja granice izme\xc4\x91u pjegavca i bubonske kuge.'